*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 5ης Μαρτίου 1990

για την τροποποίηση της οδηγίας 88/407/ΕΟΚ για τον καθορισμό των απαιτήσεων υγειονομικού ελέγχου που ισχύουν στις ενδικοινοτικές συναλλαγές και στις εισαγωγές κατεψυγμένου σπέρματος βοοειδών

(90/120/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την οδηγία 88/407/ΕΟΚ του Συμβουλίου της 14ης Ιουνίου 1988 για τον καθορισμό των απαιτήσεων υγειονομικού ελέγχου που ισχύουν στις ενδικοινοτικές συναλλαγές και στις εισαγωγές κατεψυγμένου σπέρματος βοοειδών (1), και ιδίως το άρθρο 18,

την πρόταση της Επιτροπής,

Εκτιμώντας:

ότι, σύμφωνα με τους όρους του άρθρου 21 της εν λόγω οδηγίας, τα κράτη μέλη πρέπει να συμμορφωθούν με αυτή το αργότερο την 1η Ιανουαρίου 1990·

ότι πρέπει, προκειμένου να τεθεί πράγματι σε εφαρμογή η οδηγία αυτή, να επέλθουν ορισμένες τροποποιήσεις στο παράρτημά της για να ληφθεί υπόψη η εξέλιξη της κατάστασης ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 88/407/ΕΟΚ τροποποιείται ως εξής:

1. Στο παράρτημα Β κεφάλαιο ΙΙ παράγραφος 1:

α) το σημείο iii) συμπληρώνεται με το ακόλουθο κείμενο:

«Ωστόσο, έως τις 30 Ιουνίου 1990, τα κράτη μέλη μπορούν να μην λαμβάνουν υπόψη τα αποτελέσματα της εξέτασης αυτής, υπό την προϋπόθεση ότι το σπέρμα έχει υποβληθεί, με αρνητικά αποτελέσματα, σε δοκιμασία ανίχνευσης της παρουσίας λευκών αιμοσφαιρίων. Τα κράτη μέλη που κάνουν χρήση αυτής της ευχέρειας λαμβάνουν όλα τα αναγκαία μέτρα για να εξασφαλίσουν ότι το σπέρμα αυτό ή τα έμβρυα που θα προέλθουν δεν αποτελούν αντικείμενο ενδοκοινοτικών συναλλαγών,»·

β) το σημείο iv) αντικαθίσταται από το ακόλουθο κείμενο:

«iv) για τη μολυσματική ρινοτραχειίτιδα των βοοειδών ή τη μολυσματική φλυκταινώδη αιδιοκολπίτιδα, δοκιμασία οροεξουδετέρωσης ή δοκιμασία Elisa με αρνητικά αποτελέσματα. Πάντως, μέχρι τις 31 Δεκεμβρίου 1992:

- οι δοκιμασίες αυτές δεν χρειάζεται να πραγματοποιούνται επί ταύρων που έχουν ήδη υποβληθεί σε ορολογική δοκιμασία με θετικά αποτελέσματα, σύμφωνα με την παρούσα οδηγία,

- μπορεί να πραγματοποιείται εμβολιασμός κατά των ανωτέρω ασθενειών σε οροθετικούς ταύρους, είτε με μια δόση θερμοευαίσθητου ζώντος εμβολίου που χορηγείται από τη μύτη, είτε με δύο δόσεις αδρανοποιημένου εμβολίου σε διάστημα όχι μικρότερο από τρεις και όχι μεγαλύτερο από τεσσερις εβδομάδες· στη συνέχεια, ο εμβολιασμός επαναλαμβάνεται σε διαστήματα όχι μεγαλύτερα από έξι μήνες,»·

γ) το σημείο v) συμπληρώνεται με το ακόλουθο κείμενο:

«Ωστόσο, οι ταύροι οι οποίοι δεν χρησιμοποιούνται για την παραγωγή σπέρματος, μπορούν να εξαιρεθούν από τη δοκιμασία φθοριζόντων αντισωμάτων ή την καλλιέργεια για τη μόλυνση ''campylobacter foetus"· εξυπακούεται ότι τα ζώα αυτά δεν μπορούν να ξαναγίνουν δεκτά στην παραγωγή σπέρματος πριν υποβληθούν, με αρνητικά αποτελέσματα, στη δοκιμασία ή την καλλιέργεια αυτή.»

2. Στο παράρτημα Β κεφάλαιο ΙΙ παράγραφος 3, προστίθεται το ακόλουθο εδάφιο:

«Πάντως, μέχρι τις 31 Δεκεμβρίου 1992:

- οι διατάξεις αυτές δεν εφαρμόζονται για τους οροθετικούς ταύρους οι οποίοι, πριν από τον πρώτο τους εμβολιασμό που πραγματοποιείται σύμφωνα με την παρούσα οδηγία στο κέντρο γονιμοποίησης, έχουν υποβληθεί, με αρνητικά αποτελέσματα, στη δοκιμασία οροεξουδετέρωσης ή στη δοκιμασία Elisa για λοιμώση ρινοτραχειίτιδα των βοοειδών ή λοιμώδη φλυκταινώδη αιδιοκολπίτιδα,

- οι οροθετικοί ταύροι που αναφέρονται στο άρθρο 4 παράγραφος 1 δεύτερο εδάφιο, πρέπει να απομονώνονται, δεδομένου ότι το σπέρμα τους μπορεί να αποτελέσει αντικείμενο ενδοκοινοτικών συναλλαγών, σύμφωνα με τις διατάξεις για το εμπόριο σπέρματος από τα ζώα αυτά, που προβλέπονται στο άρθρο 4 παράγραφος 1 δεύτερο, τρίτο, τέταρτο και πέμπτο εδάφια.»

3. Στο παράρτημα Γ:

α) στην παράγραφο 1 στοιχείο β) σημείο ii), οι λέξεις «πριν από την εισαγωγή τους στο κέντρο,» διαγράφονται στην πρώτη και στη δεύτερη περίπτωση, αντιστοίχως·

β) στην παράγραφο 3, το σημείο ii) αντικαθίσταται από το ακόλουθο κείμενο:

«ii) να μεταφέρεται στο κράτος μέλος προορισμού σε φιάλες που έχουν καθαριστεί, απολυμανθεί ή αποστειρωθεί πριν από τη χρήση και οι οποίες έχουν σφραγισθεί και αριθμηθεί πριν από την αποστολή από τον εγκεκριμένο χώρο αποθήκευσης.»

4. Στο παράρτημα Δ, το σημείο IV αντικαθίσταται από το κείμενο του παραρτήματος της παρούσας οδηγίας.

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο την 1η Απριλίου 1990. Πληροφορούν αμέσως την Επιτροπή σχετικά.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 5 Μαρτίου 1990.

Για το Συμβούλιο

Ο Πρόεδρος

J. WALSH

(1) ΕΕ αριθ. L 194 της 22. 7. 1988, σ. 10.

ΠΑΡΑΡΤΗΜΑ

«IV. Ο κάτωθι υπογεγραμμένος κτηνίατρος βεβαιώνω:

1. Ότι οι όροι συλλογής, επεξεργασίας και αποθήκευσης του σπέρματος που περιγράφεται παραπάνω είναι σύμφωνοι με τις προδιαγραφές που καθορίζονται στην οδηγία 88/407/ΕΟΚ.

2. Ότι το σπέρμα που περιγράφεται παραπάνω στάλθηκε στον τόπο φόρτωσης σε σφραγισμένο περιέκτη, υπό όρους που είναι σύμφωνοι με τις διατάξεις της οδηγίας 88/407/ΕΟΚ, και φέρει τον αριθμό . . .

3. Ότι το σπέρμα που περιγράφεται παραπάνω έχει συλλεγεί σε κέντρο στο οποίο όλοι οι ταύροι παρουσίασαν αρνητικά αποτελέσματα στη δοκιμασία οροεξουδετέρωσης ή στη δοκιμασία Elisa για λοιμώδη ρινοτραχειίτιδα βοοειδών ή λοιμώδη φλυκταινώδη αιδοιοκολπίτιδα που εκτελέστηκε σύμφωνα με την οδηγία 88/407/ΕΟΚ (1).

4. Ότι το σπέρμα που περιγράφεται παραπάνω έχει ληφθεί από ταύρους:

i) για τους οποίους ήταν αρνητικά τα αποτελέσματα της δοκιμασίας οροεξουδετέρωσης ή της δοκιμασίας Elisa για λοιμώδη ρινοτραχειίτιδα βοοειδών ή λοιμώδη φλυκταινώδη αιδοιοκολπίτιδα που εκτελέστηκε σύμφωνα με την οδηγία 88/407/ΕΟΚ (1), ή

ii) οι οποίοι αντέδρασαν θετικά στις δοκιμασίες που αναφέρονται στο σημείο i), αλλά οι οποίοι είχαν ήδη παρουσιάσει αρνητικά αποτελέσματα στις δοκιμασίες αυτές πριν από τον πρώτο τους εμβολιασμό που εκτελέστηκε, σύμφωνα με την οδηγία, στο κέντρο γονιμοποίησης (1), ή

iii) για τους οποίους ήταν θετικά τα αποτελέσματα της δοκιμασίας οροεξουδετέρωσης ή της δοκιμασίας Elisa για λοιμώδη ρινοτραχειίτιδα βοοειδών ή λοιμώδη φλυκταινώδη αιδοιοκολπίτιδα και οι οποίοι δεν έχουν εμβολιαστεί σύμφωνα με την οδηγία 88/407/ΕΟΚ (1)· και ότι, στην περίπτωση αυτή, το σπέρμα προέρχεται από παρτίδα, η οποία είχε υποβληθεί, με αρνητικά αποτελέσματα, σε εξέταση με εμβολιασμό ή σε δοκιμασία απομόνωσης του ιού (1), που αναφέρεται στο άρθρο 4 παράγραφος 1 τρίτο εδάφιο της οδηγίας 88/407/ΕΟΚ στο εργαστήριο . . . (2).

5. Ότι το προαναφερόμενο σπέρμα έχει συλλεγεί από ταύρους:

i) οι οποίοι δεν έχουν εμβολιαστεί κατά του αφθώδους πυρετού (1) ή

ii) οι οποίοι έχουν εμβολιαστεί κατά του αφθώδους πυρετού σύμφωνα με την οδηγία 88/407/ΕΟΚ (1), και ότι στην περίπτωση αυτή, το σπέρμα προέρχεται/δεν προέρχεται (1) από συλλογή της οποίας ένα μέγιστο ποσοστό 10 % των σπερμάτων που έχουν συλλεγεί με σκοπό τις συναλλαγές (με κατώτατο όριο 5 σωληνάρια) έχει υποβληθεί, με αρνητικά αποτελέσματα, στη δοκιμασία απομόνωσης του ιού για την ανίχνευση του αφθώδους πυρετού στο εργαστήριο . . . (2).

1.2 // // // (τόπος) // (ημερομηνία)

(υπογραφή)

(ονοματεπώνυμο με κεφαλαία)

(Σφραγίδα)

(1) Διαγράφονται οι περιττές ενδείξεις.

(2) Ονομασία του εργαστηρίου που έχει οριστεί σύμφωνα με το άρθρο 4 παράγραφος 1 δεύτερο εδάφιο της οδηγίας 88/407/ΕΟΚ.»